title: 2006/541/EF: Kommissionens afgørelse af  20. juli 2006  om ændring af bilaget til Kommissionens afgørelse 2005/769/EF om bestemmelser for indkøb af fødevarehjælp foretaget af ngo'er, som Kommissionen har bemyndiget til at indkøbe og tilvejebringe produkter, der skal leveres i henhold til Rådets forordning (EF) nr. 1292/96

text:
               4.8.2006

               DA

               Den Europæiske Unions Tidende

               L 214/50

      KOMMISSIONENS AFGØRELSE

   af 20. juli 2006
   om ændring af bilaget til Kommissionens afgørelse 2005/769/EF om bestemmelser for indkøb af fødevarehjælp foretaget af ngo'er, som Kommissionen har bemyndiget til at indkøbe og tilvejebringe produkter, der skal leveres i henhold til Rådets forordning (EF) nr. 1292/96
   (2006/541/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1292/96 af 27. juni 1996 om fødevarehjælpspolitik og fødevarehjælpsforvaltning og om særlige aktioner til støtte for fødevaresikkerheden (1), særlig artikel 19, stk. 1, og
   ud fra følgende betragtninger:

               (1)

               Ved Kommissionens afgørelse 2005/769/EF af 27. oktober 2005 om bestemmelser for indkøb af fødevarehjælp foretaget af ngo'er, som Kommissionen har bemyndiget til at indkøbe og tilvejebringe produkter, der skal leveres i henhold til Rådets forordning (EF) nr. 1292/96 og om ophævelse af Kommissionens afgørelse af 3. september 1998 (2) fastsatte Kommissionen regler for Kommissionens bemyndigelse til, at ngo’er indkøber og tilvejebringer produkter, der leveres i henhold til forordning (EF) nr. 1292/96.

               (2)

               Som følge af forordning (EF) nr. 2110/2005, afbindes bistanden inden for rammerne af den eksterne bistand, og forordning (EF) nr. 1292/96 ændres derfor, hvad angår oprindelsesreglerne for de produkter, der skal købes, og statsborgerskabsreglerne ved deltagelse i udbudsprocedurer.

               (3)

               For at fremme lokale og regionale indkøb bør det gøres klart, at kun produkter, der købes inden for EU's marked, skal opfylde de krav, der er fastlagt i Kommissionens meddelelser om egenskaber (3) og emballage (4) for de produkter, der leveres som led i fællesskabsfødevarehjælp, mens produkter, der købes på de lokale eller regionale markeder skal være i overensstemmelse med lokale standarder, hvis sådanne findes, og ellers med internationalt anerkendte standarder.

               (4)

               Afbinding af bistand kræver yderligere fleksibilitet, hvad angår kontraktmæssige leveringsfrister, og det skal derfor sikres, at der i forbindelse med udbud og leveringskontrakter, der indgås af ngo'er, og som vedrører produkter, der skal leveres som led i fødevarehjælp, angives leveringsbetingelser, der er i overensstemmelse med den seneste udgave af de internationale leveringsbetingelser (Incoterms), der offentliggøres af Det Internationale Handelskammer (5).

               (5)

               Der bør derfor føres tilsyn med produkter og levering af et internationalt anerkendt kontrolorgan.

               (6)

               Afgørelse 2005/769/EF bør derfor ændres i overensstemmelse hermed.

               (7)

               I overensstemmelse med artikel 29 i forordning (EF) nr. 1292/96 vil udvalget for fødevarehjælp og fødevaresikkerhed blive underrettet om denne foranstaltning —

         TRUFFET FØLGENDE AFGØRELSE:
   Artikel 1
   Bilaget til afgørelse 2005/769/EF erstattes af teksten i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 20. juli 2006.

            På Kommissionens vegne

         Louis MICHEL

            Medlem af Kommissionen

      (1)  EFT L 166 af 5.7.1996, s. 1. Senest ændret ved Europa-Parlamentets og Rådets forordning (EF) nr. 2110/2005 (EFT L 344 af 27.12.2005, s. 1).

      (2)  EUT L 291 af 5.11.2005, s. 24.

      (3)  EFT C 312 af 31.10.2000, s. 1.

      (4)  EFT C 267 af 13.9.1996, s. 1.

      (5)  http://www.iccwbo.org

      BILAG

            »BILAG
            Ikke-statslige organisationer, som modtager fællesskabsbistand (herefter benævnt »ngo’er«), er ansvarlige for opfyldelse af følgende regler for køb af produkter, der i henhold til Rådets forordning (EF) nr. 1292/96 skal leveres som led i Fællesskabets fødevarehjælp, uden at dette i øvrigt indskrænker yderligere krav til finansiel forvaltning i den aftale, som indgås med modtageren med henblik på gennemførelse af politikken for fødevarehjælp.
            1.   KØBSSTED FOR PRODUKTERNE
            Afhængigt af betingelserne for de enkelte leveringer indkøbes produkterne i modtagerlandet eller i et af de udviklingslande, der er opført i bilaget til forordning (EF) nr. 1292/96, og som om muligt tilhører samme geografiske region som modtagerlandet, eller de indkøbes i en af Fællesskabets medlemsstater.
            Oprindelsen for leverancer og materialer bestemmes i henhold til oprindelsesreglerne og undtagelser herfra som fastsat i Europa-Parlamentets og Rådets forordning (EF) nr. 2110/2005 (1).
            Undtagelsesvis kan Kommissionen i overensstemmelse med bestemmelserne i artikel 11, stk. 2, i forordning (EF) nr. 1292/96 give tilladelse til, at købet foretages på markedet i andre lande end dem, der er opført i bilaget til forordning (EF) Nr. 1292/96, eller i en af Fællesskabets medlemsstater.
            2.   PRODUKTERNES EGENSKABER
            Produkterne skal i videst muligt omfang være i overensstemmelse med modtagernes ernæringsvaner. I det omfang det er muligt, bør det prioriteres at foretage indkøb i det land, hvor foranstaltningen gennemføres, eller i et naboland.
            Produkternes egenskaber og deres emballage skal være i overensstemmelse med de kvalitetsstandarder, der er fastsat i den nationale lovgivning i oprindelseslandet og/eller bestemmelseslandet, alt efter hvilken lovgivning der fastsætter de højeste kvalitetsstandarder. Hvis der ikke findes national lovgivning, vil internationalt anerkendte standarder som f.eks. Codex Alimentarius blive søgt overholdt i videst muligt omfang.
            Hvis produkterne købes i Fællesskabet, skal deres egenskaber opfylde de krav, der er fastlagt i Kommissionens meddelelse om egenskaberne for produkter, der leveres som led i fællesskabsfødevarehjælp (2). Endvidere skal emballagen være i overensstemmelse med kravene i Kommissionens meddelelse om emballage til produkter, der leveres som led i fællesskabsfødevarehjælp (3).
            3.   REGLER OM STATSBORGERSKAB
            Adgang til deltagelse i udbudsprocedurer bestemmes i henhold til reglerne om berettigelse og undtagelserne herfra som fastsat i forordning (EF) nr. 2110/2005.
            Den bydende skal være registreret i overensstemmelse med reglerne og på anmodning kunne fremlægge bevis herfor.
            4.   GRUNDE TIL UDELUKKELSE FRA DELTAGELSE I UDBUDSPROCEDURER OG TILDELING AF KONTRAKTER
            4.1.   Grunde til udelukkelse fra deltagelse i udbudsprocedurer
            Fra deltagelse i udbudsprocedurer udelukkes enhver bydende:

                        a)

                        hvis bo er under konkurs, likvidation, skifte eller tvangsakkord uden for konkurs eller er begæret taget under en af disse behandlinger, som har indstillet sin erhvervsvirksomhed, eller som befinder sig i en lignende situation i henhold til en tilsvarende procedure fastsat i national lovgivning

                        b)

                        som ved en retskraftig dom er dømt for et strafbart forhold, der rejser tvivl om hans faglige hæderlighed

                        c)

                        som i forbindelse med udøvelsen af sit erhverv har begået en alvorlig fejl, som tilskudsmodtageren bevisligt har konstateret

                        d)

                        som ikke har opfyldt sine forpligtelser med hensyn til betaling af bidrag til sociale sikringsordninger eller skat i henhold til retsforskrifterne i det land, hvor han er etableret, i tilskudsmodtagerens land eller i det land, hvor kontrakten skal opfyldes

                        e)

                        som ved en retskraftig dom er dømt for svig, bestikkelse, deltagelse i en kriminel organisation eller en hvilken som helst anden form for ulovlig aktivitet, der skader Fællesskabets finansielle interesser

                        f)

                        som i forbindelse med en anden udbudsprocedure eller tildeling af tilskud finansieret over fællesskabsbudgettet er fundet skyldig i grov misligholdelse, idet han ikke har overholdt sine kontraktlige forpligtelser.

                  Bydende skal dokumentere, at de ikke befinder sig i en af de ovennævnte situationer.
            4.2.   Udelukkelse fra tildeling af kontrakter
            Fra tildeling af en kontrakt udelukkes enhver bydende, der i forbindelse med udbudsproceduren:

                        a)

                        befinder sig i en interessekonflikt

                        b)

                        har afgivet urigtige oplysninger ved meddelelsen af de oplysninger, som tilskudsmodtageren har krævet med henblik på deres deltagelse i den pågældende kontraktprocedure, eller ikke har forelagt de krævede oplysninger.

                  5.   TILDELINGSPROCEDURE
            5.1.   Almindelige bestemmelser
            Ngo’en iværksætter et internationalt offentligt udbud vedrørende leveringskontrakter på mindst 150 000 EUR. Ved internationalt offentligt udbud offentliggør ngo’en en udbudsbekendtgørelse i alle relevante medier, navnlig på ngo’ens webside, i den internationale presse og i den nationale presse i det land, hvor foranstaltningen gennemføres, og i fagblade.
            Leveringskontrakter til en værdi af mindst 30 000 EUR, men dog under 150 000 EUR, indgås ved offentligt udbud, som offentliggøres lokalt. I tilfælde af en lokal offentlig udbudsprocedure offentliggøres udbudsbekendtgørelsen i alle formålstjenlige medier, men udelukkende i det land, hvor foranstaltningen gennemføres. Andre berettigede leverandører skal dog have samme muligheder som lokale virksomheder.
            Leveringskontrakter til en værdi under 30 000 EUR skal indgås ved forhandling på konkurrencevilkår uden offentliggørelse, hvor ngo'en henvender sig til mindst tre leverandører efter eget valg og forhandler med en eller flere af dem om kontraktvilkårene.
            Leveringskontrakter til en værdi under 5 000 EUR kan tildeles ved procedure med forhandling på grundlag af blot ét bud.
            Fristerne for modtagelse af bud og ansøgninger om deltagelse skal være tilstrækkeligt lange til, at interesserede parter får et passende langt tidsrum til at udarbejde og indgive bud.
            Hvis ngo’erne anvender en indkøbscentral som serviceleverandør i henhold til punkt 8.4 i bilag IV, »Procurement by grant Beneficiaries in the context of European Community external actions« (udbud offentliggjort af tilskudsmodtagere inden for rammerne af Fællesskabets eksterne foranstaltninger), udvælger de centralen efter de procedurer for servicekontrakter, der er fastsat i punkt 4.1 og 4.2 heri. Ved køb af fødevarehjælpsprodukter på markedet skal indkøbscentralen overholde reglerne og betingelserne i denne afgørelse samt bilaget hertil.
            5.2.   Procedure med forhandling på grundlag af blot ét bud
            Modtageren har ret til at indhente blot ét bud som led i proceduren med forhandling i følgende tilfælde:

                        a)

                        når det i påtrængende hastetilfælde, som følge af begivenheder, som modtageren ikke har kunnet forudse og ikke har haft indflydelse på, ikke er muligt at overholde tidsfristerne for de procedurer, der er omhandlet i punkt 5.1. Modtageren må ikke have haft indflydelse på de forhold, der anføres som begrundelse for påtrængende hastetilfælde.
                        Foranstaltninger gennemført i krisesituationer, som Kommissionen har påvist, sidestilles med påtrængende hastetilfælde. Kommissionen informerer modtageren om, hvorvidt der foreligger en krisesituation, og hvornår den ophører

                        b)

                        ved supplerende leverancer fra den oprindelige leverandør til delvis fornyelse af normale leverancer eller installationer eller til udvidelse af eksisterende leverancer eller installationer, når et leverandørskifte ville gøre det nødvendigt for modtageren at anskaffe udstyr med andre tekniske egenskaber, der ville medføre teknisk uforenelighed eller uforholdsmæssigt store tekniske problemer ved drift og vedligeholdelse

                        c)

                        når et udbud ikke har givet resultat, dvs. at ingen af de indkomne bud har været antagelige med hensyn til kvalitet og/eller pris. I så fald kan modtageren, efter at have annulleret udbudsproceduren, indlede forhandlinger med en eller flere af deltagerne i udbudsproceduren, efter eget valg, forudsat at de oprindelige udbudsbetingelser ikke ændres væsentligt

                        d)

                        når den pågældende kontrakt skal tildeles organer, der retligt eller faktisk indtager en monopolstilling, hvilket skal begrundes behørigt i Kommissionens beslutning om ydelse af tilskud, og

                        e)

                        der kan indgås underhåndsaftale, hvis de særlige omstændigheder ved en levering gør dette berettiget, bl.a. hvis der er tale om en forsøgsvis levering.

                  5.3.   Forpligtelser ved indgivelse af bud
            Udbudsbekendtgørelsen skal præcisere, hvilken form tilbudsgivers bud skal have, og fristen for indgivelse af bud.
            Et vurderingsudvalg vurderer og klassificerer på grundlag af udelukkelses-, udvælgelses- og tildelingskriterier, der er meddelt på forhånd, alle ansøgninger om deltagelse og bud, der erklæres forskriftsmæssige. Udvalget skal være sammensat af et ulige antal medlemmer, dog mindst tre, med den nødvendige tekniske og administrative viden til at afgive en kvalificeret udtalelse om buddene.
            Der skal indgives et særskilt bud for hvert parti. Buddet er kun gyldigt, hvis det omfatter et helt parti. Hvis et parti er opdelt på flere delpartier, fastlægges buddet som et gennemsnit. Hvis udbuddet omfatter levering af flere partier, indgives der et særskilt bud pr. parti. Den bydende er ikke forpligtet til at fremlægge et bud for alle partierne.
            Bud skal indeholde oplysninger om:

                        —

                        den bydendes navn og adresse

                        —

                        referencerne for indkaldelsen af udbud og partiet samt aktionsnummeret

                        —

                        partiets nettovægt eller det bestemte pengebeløb, som udbuddet vedrører

                        —

                        den foreslåede budsum pr. metrisk ton nettoprodukt på leveringsstedet som specificeret i henhold til de betingelser, der er fastlagt i udbudsindkaldelsen; den tilbudte nettomængde, dersom udbuddet vedrører levering af den størst mulige mængde af det givne produkt for et bestemt pengebeløb

                        —

                        transportomkostninger fra lastningsstedet til bestemmelsesstedet for den specificerede leveringsfase

                        —

                        leveringsfrist eller leveringstidsramme.

                  Buddet er kun gyldigt, hvis det er ledsaget af bevis for udbudssikkerhed. Udbudssikkerhedens gyldighedsperiode og størrelse, udtrykt i betalingsvalutaen, fastsættes i udbudsbekendtgørelsen. Sikkerheden skal andrage mindst 1 % af det samlede bud, og gyldigheden skal være på mindst en måned.
            Sikkerheden stilles til fordel for ngo’en i form af en garanti, som udstedes af et pengeinstitut, der er godkendt af en medlemsstat eller af ngo’en. Sikkerheden skal være uigenkaldelig og kunne indløses ved første begæring.
            Hvis produktet købes i det land, der modtager fødevarehjælpen, kan ngo’en i udbudsbekendtgørelsen fastsætte andre bestemmelser vedrørende sikkerheden under hensyn til sædvane i landet.
            Sikkerheden frigives:

                        —

                        ved brev eller fax fra ngo’en, hvis buddet ikke accepteres eller forkastes, eller der ikke tildeles kontrakt

                        —

                        når den bydende, der udpeges som leverandør, har stillet sikkerhed for levering.

                  Sikkerheden fortabes, hvis leverandøren ikke har stillet sikkerheden for levering inden for en rimelig frist efter tildelingen af kontrakten, samt hvis den bydende trækker sit bud tilbage, efter at det er modtaget.
            Et bud, der ikke indgives i overensstemmelse med disse bestemmelser, eller som indeholder forbehold eller andre betingelser end dem, der er fastsat for udbuddet, forkastes.
            Et bud kan hverken ændres eller trækkes tilbage efter dets modtagelse.
            Kontrakten tildeles den bydende, der har indgivet det laveste bud under overholdelse af samtlige betingelser i udbuddet, herunder egenskaberne ved de produkter, der skal tilvejebringes. Indgiver flere bydende enslydende bud, og viser disse sig at være de laveste, tildeles kontrakten ved lodtrækning.
            Når kontrakten tildeles, sendes der pr. brev eller fax en meddelelse om tildelingen til leverandøren samt til de bydende, hvis bud ikke er antaget.
            Ngo’en kan beslutte ikke at tildele nogen kontrakt ved udløbet af enten den første eller den anden frist for indgivelse af bud, navnlig hvis de indgivne bud ikke ligger inden for det normale markedsprisinterval. Ngo’en er ikke forpligtet til at begrunde sin afgørelse. De bydende underrettes inden for en frist på tre arbejdsdage skriftligt om, at der ikke tildeles kontrakt.
            6.   LEVERANDØRENS FORPLIGTELSER OG BETINGELSER FOR LEVERING AF PRODUKTERNE
            Udbudsbekendtgørelsen skal angive de kontraktmæssige Incoterms-leveringsbetingelser, der er gældende for leveringskontrakten, og den gældende Incoterms-udgave. Den valgte leverandør opfylder sine forpligtelser i overensstemmelse med alle de betingelser, der er angivet i udbudsbekendtgørelsen, herunder dem der er gældende i henhold til Incoterms, og dem der er gældende i forbindelse med leverandørens bud.
            Medmindre andet er angivet i udbudsbekendtgørelsen og kontrakten, gælder Incoterms-forpligtelserne for leverandøren (sælgeren) og ngo’en (køberen).
            Hvis de Incoterms-betingelser, der er angivet i udbudsbekendtgørelsen, forpligter leverandøren til at tegne en transportforsikring, skal denne forsikring mindst dække det tildelte udbudsbeløb og alle risici i forbindelse med transport og enhver anden leveringsrelateret aktivitet, som leverandøren gennemfører frem til kontraktfasen for den pågældende leverance. Den skal ligeledes dække alle omkostninger ved sortering, tilbagetagelse eller destruktion af beskadigede produkter, omemballering, kontrol og analyse af de varer, hvis beskadigelsen ikke forhindrer, at de accepteres af modtageren.
            Er der tale om søtransport, kan leverancen kun opdeles på flere skibe, hvis det godkendes af ngo’en.
            Er der tale om overfladetransport, kan produkterne kun leveres ved hjælp af andre transportformer end dem, der er fastsat i kontrakten, hvis det godkendes af ngo'en.
            I sådanne tilfælde, hvor leverandøren anmoder ngo’en om at godkende ændring af transportmåde eller leveringsplan, kræver ngo’en som betingelse for sit tilsagn, at leverandøren bærer ekstraomkostningerne, herunder navnlig supplerende kontrol- og analyseomkostninger.
            Udbudsbekendtgørelsen kan i givet fald stipulere en dato, før hvilken enhver levering anses for at være foretaget for tidligt.
            Leverandøren bærer alle risici for produkterne, bl.a. for tab eller forringelse, indtil det tidspunkt, hvor leveringen er foretaget og fastslået af kontrolorganet i den i punkt 7 omhandlede endelige overensstemmelsesattest.
            Medmindre andet er angivet i udbudsbekendtgørelsen, underretter leverandøren hurtigst muligt skriftligt modtageren og kontrolorganet om de benyttede transportmidler, lastedatoerne, den forventede dato for ankomsten til det kontraktmæssige bestemmelsessted samt alle begivenheder, der måtte indtræde under transporten af produkterne.
            Medmindre andet er angivet i udbudsbekendtgørelsen og i overensstemmelse med de Incoterms-betingelser, der er gældende for kontrakten, opfylder leverandøren de formaliteter, der er forbundet med udstedelse af eksportlicensen, transittoldformaliteter og toldbehandling og bærer de dermed forbundne omkostninger og afgifter.
            Som garanti for opfyldelsen af forpligtelserne stiller leverandøren sikkerhed for leveringen inden for en rimelig frist efter, at meddelelsen om tildeling af kontrakten er givet. Denne sikkerhed, udtrykt i betalingsvalutaen, skal andrage 5-10 % af det samlede bud. Gyldighedsperioden udløber en måned efter datoen for den sidste levering. Den stilles på samme måde som udbudssikkerheden.
            Hele leveringssikkerheden frigøres af ngo’en ved brev eller fax, når leverandøren:

                        —

                        har gennemført leveringen under opfyldelse af samtlige sine forpligtelser, eller

                        —

                        er frigjort fra sine forpligtelser
                        eller

                        —

                        ikke har gennemført leveringen på grund af force majeure anerkendt af ngo’en.

                  7.   KONTROL
            Ngo'en skal indgå kontrakt med et kontrolorgan (en internationalt anerkendt kontrolvirksomhed eller en sammenslutning af internationalt anerkendte virksomheder, der helst skal være godkendt i henhold til normen ISO 45004 — ISO/IEC 17020 i fødevaresektoren). Når kontrakten er tildelt, informerer ngo’en skriftligt leverandøren om valget af kontrolorgan. Udbudsbekendtgørelsen skal specificere, at leverandøren er forpligtet til skriftligt at meddele kontrolvirksomheden navn og adresse på den virksomhed, som fremstiller, emballerer eller oplagrer de produkter, der skal leveres, med angivelse af de omtrentlige fremstillings- eller emballeringsdatoer, samt navnet på dennes repræsentant på leveringsstedet.
            Kontrolorganet har ansvaret for at kontrollere og certificere kvalitet, mængder, emballering og mærkning af de varer, der skal leveres i forbindelse med hver enkelt leverance og udsteder en midlertidig overensstemmelsesattest og overensstemmelsesattesten på det kontraktmæssige leveringssted. Kontrolorganet tager i den forbindelse hensyn til produkternes forskellige karakteristika som angivet i punkt 2 i bilaget.
            Ngo’en sikrer sig i kontrakten, at kontrolorganet forpligter sig til:

                        —

                        at opretholde fuldstændig uafhængighed

                        —

                        ikke at modtage instrukser fra andre end den købende ngo eller dennes repræsentanter, herunder navnlig ikke at modtage instrukser fra leverandøren, modtagere eller disses repræsentanter, donorrepræsentanter eller andre mellemmænd, der deltager i de pågældende transaktioner

                        —

                        at forebygge interessekonflikter mellem aktiviteter, der er omfattet af kontrakten med ngo'en, og andre aktiviteter, den indleder med en part, der deltager i de pågældende transaktioner.

                  Kontrolorganet foretager mindst to kontroller efter regler, som er i overensstemmelse med internationale kontrolstandarder:

                        a)

                        Der skal gennemføres foreløbig kvalitetskontrol inden lastning og mængdekontrol ved lastning. Den afsluttende kontrol gennemføres efter losning på det leveringssted, der er angivet i leveringskontrakten.

                        b)

                        Efter afslutning af den foreløbige kontrol udsteder kontrolorganet en foreløbig overensstemmelsesattest til leverandøren med angivelse af eventuelle forbehold. Transport fra lastningsstedet kan kun finde sted efter udstedelse af den foreløbige overensstemmelsesattest.

                        c)

                        Efter afslutning af den endelige kontrol udsteder kontrolorganet en endelig overensstemmelsesattest til leverandøren, hvori der bl.a. angives dato for leveringens gennemførelse og den leverede nettomængde; attesten kan eventuelt indeholde visse forbehold.

                        d)

                        Hvis kontrolorganet efter den afsluttende kontrol på det kontraktmæssige leveringssted udsteder en begrundet »anmeldelse af forbehold«, underrettes leverandøren og den købende ngo snarest muligt skriftligt herom. Leverandøren kan anfægte resultaterne over for kontrolorganet og den købende ngo inden for to arbejdsdage efter fremsendelsen af den nævnte anmeldelse.

                  Omkostningerne i forbindelse med den ovennævnte kontrol faktureres til og betales af ngo'en, men er støtteberettigede omkostninger for Fællesskabet, hvis de er inkluderet i budgettet for støttekontrakten. Leverandøren bærer alle finansielle følger på grund af kvalitative mangler ved produkterne eller forsinket fremlæggelse af produkterne med henblik på kontrol.
            Ved indsigelse fra leverandørens eller modtagerens side mod resultaterne af kontrol foranlediger kontrolorganet med ngo’ens tilladelse, at der foretages en supplerende vurdering, der alt efter indsigelsens art omfatter en yderligere prøveudtagning, en yderligere analyse eller en yderligere kontrol af vægt eller emballage. Den supplerende vurdering foretages af en instans eller et laboratorium, der udpeges efter fælles overenskomst mellem leverandøren, den endelige modtager og kontrolorganet.
            Omkostningerne ved denne supplerende vurdering bæres af den tabende part.
            Hvis den endelige overensstemmelsesattest ikke udstedes efter afslutningen af kontrollen eller den supplerende vurdering, er leverandøren forpligtet til at erstatte produkterne med andre produkter.
            Omkostningerne ved erstatningsprodukter og tilknyttet kontrol bæres af leverandøren.
            Leverandørens og den endelige modtagers repræsentanter opfordres skriftligt af kontrolorganet til at overvåge kontrollen, herunder udtagning af prøver til analysebrug. Udtagningen af prøver foregår i overensstemmelse med almindelig sædvane. Ved prøveudtagninger udtager kontrolorganet to supplerende prøver, som det opbevarer forseglet til rådighed for ngo’en med henblik på en eventuel fornyet kontrol samt i tilfælde af indsigelse fra modtagerens eller leverandørens side.
            Omkostningerne ved de produkter, der udtages til prøverne, bæres af leverandøren.
            Modtageren af produkterne undertegner transportfragtbrevet med henblik på modtagelse af produkterne på det kontraktmæssige leveringssted og anfører kommentarer til produkternes fysiske tilstand og emballagen, således som de fremstår. Den købende ngo eller dennes repræsentant udsteder en overtagelsesattest til leverandøren straks efter, at produkterne er leveret på det kontraktmæssige leveringssted, og efter at leverandøren har overdraget den købende ngo originaleksemplaret af den overensstemmelsesattest, der er udstedt af kontrolorganet, og en proformafaktura med angivelse af produkternes værdi og deres vederlagsfri overgivelse til modtageren.
            Godkendte vægt- og/eller mængdetolerancer for de produkter, der leveres på det kontraktmæssige leveringssted, angives i kontraktbetingelserne.
            Leverandøren kan ikke kræve betaling for mængder, der leveres ud over de kontraktmæssige mængder.
            8.   LEVERINGS- OG BETALINGSBETINGELSER
            Produkterne leveres i overensstemmelse med en af følgende internationale leveringsbetingelser (Incoterms):

                        —

                        EXW: Ex Works (sted angives)

                        —

                        FCA: Free Carrier (sted angives)

                        —

                        FAS: Free Along Side Ship (afskibningshavn angives)

                        —

                        FOB: Free On Board (afskibningshavn angives)

                        —

                        CFR: Cost and Freight (ankomsthavn angives)

                        —

                        CIF: Cost, Insurance and Freight (ankomsthavn angives)

                        —

                        CPT: Carriage Paid To … (bestemmelsessted angives)

                        —

                        CIP: Carriage and Insurance Paid To … (bestemmelsessted angives)

                        —

                        DAF: Delivered at Frontier (leveringssted angives)

                        —

                        DES: Delivered ex Ship (ankomsthavn angives)

                        —

                        DEQ: Delivered ex Quay (ankomsthavn angives)

                        —

                        DDU: Delivered Duty Unpaid (bestemmelsessted angives)

                        —

                        DDP: Delivered Duty Paid (bestemmelsessted angives).

                  Den øvre grænse for det beløb, den købende ngo skal betale til leverandøren, udgøres af budsummen, hvortil lægges eventuelle omkostninger, og hvorfra i givet fald trækkes de i det følgende omhandlede fradrag.
            Hvis produkternes kvalitet, emballering eller mærkning på lastningsstedet og det kontraktmæssige leveringssted, der er angivet i buddet, ikke svarer til kontraktspecifikationerne, men ikke har været til hinder for udstedelse af en foreløbig overensstemmelsesattest eller en overtagelsesattest, kan ngo’en foretage fradrag ved beregningen af det beløb, der skal betales.
            Det skal af kontraktbetingelserne fremgå, hvordan der foretages fradrag ved kvalitetsafvigelser og ved levering efter den kontraktmæssige leveringsperiode eller –frist.
            Det beløb, der betales til leverandørerne, er nettobeløbet efter fradrag af de beregnede reduktioner i de beløb, der er faktureret af leverandøren. Hvis sådanne reduktioner ikke kan fradrages ved betaling, foretages de ved fuld eller delvis inkassering af leveringsgarantien.
            Ngo’en kan efter skriftlig anmodning fra leverandøren godtgøre visse supplerende kontantudlæg, f.eks. oplagrings- og forsikringsomkostninger, der er betalt af leverandøren (ekskl. administrationsomkostninger), og som ngo’en bestemmer på grundlag af behørig dokumentation, forudsat at der er udstedt en overtagelsesattest eller leveringsattest uden forbehold med hensyn til de krævede omkostningers art, og som følge af:

                        —

                        en forlængelse af leveringsperioden på modtagerens begæring, eller

                        —

                        en forsinkelse på mere end 30 dage mellem på den ene side leveringsdatoen og på den anden side udstedelsen af overtagelsesattesten eller af den endelige overensstemmelsesattest.

                  Det beløb, der skal betales, udbetales på leverandørens begæring fremlagt i to eksemplarer.
            Anmodningen om betaling af det samlede udbudsbeløb eller af restsummen skal være ledsaget af følgende dokumenter:

                        —

                        en faktura lydende på det krævede beløb

                        —

                        originaleksemplaret af overtagelsesattesten

                        —

                        en kopi undertegnet af leverandøren med bekræftelse af, at kopien er i overensstemmelse med originaleksemplaret.

                  Når 50 % af den samlede mængde, der er angivet i udbudsbekendtgørelsen, er leveret, kan leverandøren indgive en anmodning om et forskud vedlagt en faktura lydende på det krævede beløb og en kopi af den foreløbige overensstemmelsesattest.
            Anmodninger om betaling af det samlede udbudsbeløb eller restsummen indgives til ngo’en efter overtagelsesattestens udstedelse. Betalingen foretages inden for en frist på 60 dage efter ngo’ens modtagelse af en fuldstændig og præcis anmodning. Ved uberettigede forsinkelser beregnes der morarenter til den månedssats, Den Europæiske Centralbank anvender (den rentesats, Den Europæiske Centralbank anvender i forbindelse med sine væsentligste refinansieringstransaktioner).
            9.   AFSLUTTENDE BESTEMMELSER
            Ngo’en vurderer de tilfælde af force majeure, som kan ligge til grund for, at en levering ikke har fundet sted, eller at en af de forpligtelser, som påhviler leverandøren, ikke er overholdt. Omkostningerne i forbindelse med et af ngo’en anerkendt tilfælde af force majeure bæres af ngo'en. Kommissionen skal informeres om, hvorfor ngo’en godkendte en force majeure-situation. En sådan situation kan imidlertid aldrig påberåbes i tilfælde af fejl, der kan tillægges ngo’en og/eller dens underleverandører.
            Hvor der er tale om behørigt begrundede tilfælde, der er godkendt af Kommissionen, kan omkostninger i forbindelse med en force majeure-situation betragtes som direkte støtteberettigede omkostninger og kun godtgøres inden for de grænser, der er fastlagt for uforudsete udgifter i budgettet for foranstaltningen.«

         (1)  EUT L 344 af 27.12.2005, s. 1.

         (2)  EFT C 312 af 31.10.2000, s. 1.

         (3)  EFT C 267 af 13.9.1996, s. 1.


Avis juridique important

|

31992D0604

92/604/Euratom: Kommissionens afgørelse af 21. december 1992 om indgåelse på Det Europæiske Atomenergifællesskabs vegne af aftalen mellem Det Europæiske Økonomiske Fællesskab og Det Europæiske Atomenergifællesskab og Litauen om handel og handelsmæssigt og økonomisk samarbejde

EF-Tidende nr. L 403 af 31/12/1992 s. 0030 - 0030 den finske specialudgave: kapitel 11 bind 20 s. 0127  den svenske specialudgave: kapitel 11 bind 20 s. 0127

KOMMISSIONENS AFGOERELSE af 21. december 1992 om indgaaelse paa Det  Europaeiske Atomenergifaellesskabs vegne af aftalen mellem Det Europaeiske OEkonomiske Faellesskab og  Det Europaeiske Atomenergifaellesskab og Litauen om handel og handelsmaessigt og oekonomisk samarbejde  (92/604/Euratom) KOMMISSIONEN FOR DE EUROPAEISKE FAELLESSKABER HAR -under henvisning  til Traktaten om Oprettelse af Det Europaeiske Atomenergifaellesskab, saerlig artikel 101, stk. 2,  ogud fra foelgende betragtninger: Aftalen mellem Det Europaeiske OEkonomiske Faellesskab og Det Europaeiske Atomenergifaellesskab og  Litauen om handel og handelsmaessigt og oekonomisk samarbejde blev undertegnet den 11. maj 1992; ved Raadets afgoerelse 92/603/EOEF, Euratom af 21. december 1992 (1) godkendte Raadet den paagaeldende  aftale med henblik paa Kommissionens indgaaelse deraf paa Det Europaeiske Atomenergifaellesskabs vegne; aftalen boer indgaas paa Det Europaeiske Atomenergifaellesskabs vegne -TRUFFET FOELGENDE AFGOERELSE: Artikel 1Aftalen mellem Det Europaeiske OEkonomiske Faellesskab og Det Europaeiske  Atomenergifaellesskab og Litauen om handel og handelsmaessigt og oekonomisk samarbejde indgaas herved  paa Det Europaeiske Atomenergifaellesskabs vegne. Teksten til aftalen er knyttet til denne afgoerelse (2). Artikel 2Formanden for Kommissionen foranstalter den notifikation, der er omhandlet i aftalens  artikel 21, paa Det Europaeiske Atomenergifaellesskabs vegne. Udfaerdiget i Bruxelles, den 21. december 1992. Paa Kommissionens vegneJacques DELORSFormand(1) Se side 19 i denne Tidende. (2) Se side 19 i denne Tidende.


title: 2009/300/EF: Kommissionens beslutning af 12. marts 2009 om opstilling af reviderede miljøkriterier for tildeling af Fællesskabets miljømærke til tv-apparater (meddelt under nummer K(2009) 1830) (EØS-relevant tekst)

text:
               28.3.2009

               DA

               Den Europæiske Unions Tidende

               L 82/3

      KOMMISSIONENS BESLUTNING

   af 12. marts 2009
   om opstilling af reviderede miljøkriterier for tildeling af Fællesskabets miljømærke til tv-apparater
   (meddelt under nummer K(2009) 1830)
   (EØS-relevant tekst)
   (2009/300/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit,
   efter høring af Den Europæiske Unions Miljømærkenævn, og
   ud fra følgende betragtninger:

               (1)

               I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

               (2)

               Forordning (EF) nr. 1980/2000 foreskriver, at der for hver produktgruppe fastsættes specifikke miljømærkekriterier på grundlag af kriterier udarbejdet af Den Europæiske Unions Miljømærkenævn.

               (3)

               Den foreskriver endvidere, at miljømærkekriterierne og de krav til vurdering og verifikation, der er knyttet til kriterierne, skal gennemgås i god tid inden udløbet af gyldighedsperioden for de kriterier, der er specificeret for hver produktgruppe.

               (4)

               Der er i henhold til forordning (EF) nr. 1980/2000 foretaget en gennemgang af miljøkriterierne og de krav til vurdering og verifikation, der er fastsat i Kommissionens beslutning 2002/255/EF af 25. marts 2002 om tildeling af Fællesskabets miljømærke til tv-apparater (2).

               (5)

               På baggrund af gennemgangen er det hensigtsmæssigt at tage hensyn til den videnskabelige udvikling og udviklingen på markedet ved at fastsætte nye miljøkriterier.

               (6)

               Det er desuden hensigtsmæssigt at ændre definitionen af produktgruppen i nævnte beslutning for at tage hensyn til den nye teknologi.

               (7)

               Af hensyn til klarheden bør beslutning 2002/255/EF ophæves. Eftersom gyldighedsperioden fastsat i den pågældende beslutning er blevet forlænget indtil den 31. oktober 2009, bør den erstattes fra den 1. november 2009.

               (8)

               Miljøkriterierne og de krav til vurdering og verifikation, der er knyttet til disse kriterier, bør være gældende indtil den 31. oktober 2013.

               (9)

               Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 —

         VEDTAGET FØLGENDE BESLUTNING:
   Artikel 1
   Ved produktgruppen »tv-apparater« forstås:

      »Elektronisk udstyr, der forsynes med strøm via lysnettet, hvis hovedformål og -funktion er at modtage, afkode og vise tv-programmer.«

   Artikel 2
   For at få tildelt et EF-miljømærke i medfør af forordning (EF) nr. 1980/2000 skal tv-apparatet tilhøre produktgruppen »tv-apparater« og opfylde kriterierne i bilaget til denne beslutning.
   Artikel 3
   Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. oktober 2013.
   Artikel 4
   Til administrative formål er kodenummeret for produktgruppen »022«.
   Artikel 5
   Beslutning 2002/255/EF ophæves.
   Artikel 6
   Denne beslutning finder anvendelse fra den 1. november 2009.
   Artikel 7
   Denne beslutning er rettet til medlemsstaterne.

      Udfærdiget i Bruxelles, den 12. marts 2009.

            På Kommissionens vegne

         Stavros DIMAS

            Medlem af Kommissionen

      (1)  EFT L 237 af 21.9.2000, s. 1.

      (2)  EFT L 87 af 4.4.2002, s. 53.

      BILAG
      GENERELLE FORHOLD
      Sigtet med kriterierne
      For at få tildelt miljømærket skal apparatet opfylde kriterierne i dette bilag, som tager sigte på at fremme:

                  —

                  reduktion af miljøskader eller -risici i forbindelse med anvendelsen af energi (global opvarmning, forsuring, udtømning af ikke-vedvarende energikilder) ved at nedbringe energiforbruget

                  —

                  reduktion af miljøskader i forbindelse med anvendelsen af naturressourcer

                  —

                  mindskelse af miljøskader i forbindelse med anvendelsen af farlige stoffer ved at begrænse anvendelsen af sådanne stoffer.

            Herudover tilskynder kriterierne til at gennemføre den bedste praksis (optimal miljøvenlig anvendelse) og at øge forbrugernes miljøbevidsthed.
      Det anbefales de ansvarlige organer at tage hensyn til gennemførelse af anerkendte miljøstyringsordninger, såsom EMAS eller EN ISO 14001, når ansøgningerne og overensstemmelse med kriterierne i dette bilag vurderes (NB: det er ikke et krav at gennemføre sådanne styringsordninger).
      Vurderings og verifikationskrav
      Der er ved hvert kriterium anført specifikke vurderings- og verifikationskrav.
      Prøvning skal så vidt muligt udføres af behørigt akkrediterede laboratorier eller laboratorier, som opfylder kravene i standard EN ISO 17025 og har kompetence til at udføre de pågældende prøvninger.
      De ansvarlige organer kan om nødvendigt kræve supplerende dokumentation og foretage uafhængig verifikation.
      Det anbefales de ansvarlige organer at tage hensyn til gennemførelse af anerkendte miljøstyringsordninger, såsom EMAS eller ISO 14001, når ansøgningerne og overensstemmelse med kriterierne vurderes (NB: det er ikke et krav at gennemføre sådanne styringsordninger).
      KRITERIER
      1.   Energibesparelser
      a)   Passiv standby

                  i)

                  Tv-apparatets forbrug ved passiv standby skal være ≤ 0,30 W, undtagen hvis betingelsen i punkt ii) er opfyldt.

                  ii)

                  For tv-apparater med en letsynlig hård afbryderknap, dvs. at når knappen er i slukket position, er tv-apparatets energiforbrug < 0,01 W, skal tv-apparatets forbrug ved passiv standby være ≤ 0,50 W.

            b)   Maksimalt energiforbrug
      Tv-apparaters energiforbrug ved »tændt« skal være ≤ 200 W.
      c)   Energieffektivitet
      Indtil den 31. december 2010 skal tv-apparater udstyret med miljømærket, der bringes i omsætning, have et elforbrug ved »tændt« lig med eller lavere end 0,64 · (20 W + A · 4,3224 W/dm2).
      Fra den 1. januar 2011 og indtil den 31. december 2012 skal tv-apparater udstyret med miljømærket, der bringes i omsætning, have et elforbrug ved »tændt« lig med eller lavere end 0,51 · (20 W + A · 4,3224 W/dm2).
      Fra den 1. januar 2013 skal tv-apparater udstyret med miljømærket, der bringes i omsætning, have et elforbrug ved »tændt« lig med eller lavere end 0,41 · (20 W + A · 4,3224 W/dm2).
      A er det synlige skærmområde (1) udtrykt i dm2.

         Vurdering og verifikation (litra a) til c)): tv-apparatet testes for sit elforbrug ved »tændt« i den tilstand, som det leveres til kunden i henhold til den reviderede IEC62087-standard med anvendelse af dynamiske videosignaler til tv-indholdstjenester (Metoder til måling af elforbruget i audio-, video- og beslægtet »udstyr«). Hvis tv-apparatet ved start viser en menu, skal standardindstillingen være den, der anbefales af producenten til normal privatbrug. Ansøgeren forelægger det ansvarlige organ en testrapport, der viser, at tv-apparatet overholder kravene under litra a) til c).
      For at opfylde betingelserne under litra a), punkt ii), skal ansøgeren erklære, at tv-apparaterne overholder kravene og vedlægge bevis i form af foto, hvad angår den hårde afbryderknap.
      For at opfylde betingelserne under litra c) skal ansøgeren vise, at alle deres miljømærkede tv-apparater, der — når de bringes i omsætning efter datoerne anført i kriterierne — vil opfylde det pågældende energieffektivitetskriterium. Hvis dette ikke kan påvises, vil det ansvarlige organ kun udstede en miljømærketilladelse for den periode, hvorfor overensstemmelse kan dokumenteres.
      2.   Lysstofrørs kviksølvindhold
      Den samlede mængde kviksølv (Hg) i alle lamper pr. skærm må ikke overstige 75 mg for skærme med en synlig skærmdiagonal på under og lig med 40 tommer. (101 cm)
      Den samlede mængde kviksølv (Hg) i alle lamper pr. skærm må ikke overstige 99 mg for skærme med en synlig skærmdiagonal på over 40 tommer. (101 cm)

         Vurdering og verifikation: ansøgeren forelægger en underskrevet erklæring om, at tv-apparaterne overholder disse krav. Det skal omfatte dokumentation fra leverandørerne om antallet af anvendte lamper og lampernes samlede kviksølvindhold.
      3.   Forlængelse af levetiden
      Producenten skal garantere, at tv-apparatet vil fungere i mindst to år. Garantien skal gælde fra datoen for levering til kunden.
      Fra det tidspunkt, hvor produktionen indstilles, skal der i syv år tilbydes kompatible elektroniske reservedele.

         Vurdering og verifikation: Ansøgeren skal erklære, at produktet opfylder disse krav.
      4.   Demonteringsdesign
      Producenten skal påvise, at faguddannede personer let kan demontere tv-apparatet med de værktøjer, de normalt har til rådighed til at:

                  —

                  reparere og udskifte udslidte reservedele

                  —

                  opgradere ældre eller forældede reservedele, og

                  —

                  adskille dele og materialer, i sidste instans med henblik på genanvendelse.

            Til fremme demonteringen:

                  —

                  Armaturer i tv-apparatet skal kunne demonteres, f.eks. skruer, snaplukker, navnlig hvad angår reservedele, der indeholder farlige stoffer.

                  —

                  Plastdele skal være fremstillet af samme polymer eller indbyrdes forenelige polymerer med henblik på genanvendelse og bære den relevante ISO 11469-mærkning, hvis massen er over 25 g.

                  —

                  De må ikke indeholde metalindlæg, som ikke kan fjernes.

                  —

                  Oplysninger om arten og mængden af farlige stoffer i tv-apparatet indsamles i overensstemmelse med Rådets direktiv 2006/121/EF (2) og det globale harmoniserede system for klassificering og mærkning af kemikalier (GHS).

         Vurdering og verifikation: Der forelægges en testrapport sammen med ansøgningen med detaljerede oplysninger om tv-apparatets demontering. Den skal omfatte en eksploderet tegning af tv-apparatet med angivelse af hovedkomponenterne såvel som identifikation af farlige stoffer i komponenterne. Det kan være skriftligt eller i et audiovisuelt format. Der skal gives oplysninger om farlige stoffer til det ansvarlige organ i form af en liste over materialer med angivelse af materialetypen, den anvendte mængde og placeringen.
      5.   Tungmetaller og flammehæmmere

                  a)

                  Tv-apparatet må ikke indeholde cadmium, bly, kviksølv, chrom 6 + eller flammehæmmere i form af polybromerede biphenyler (PBB) eller polybromerede biphenylethere (PBDE), jf. artikel 4, stk. 1, i Europa-Parlamentets og Rådets direktiv 200/95/EF (3), medmindre anvendelserne af disse stoffer er anført i bilaget til det pågældende direktiv som undtagelse fra kravet i direktivets artikel 4, stk. 1, eller medmindre deres maksimale koncentrationsværdi er lig med eller mindre end grænseværdien i det pågældende bilag. Hvad angår bilaget, er den maksimale koncentration < 0,1 %.

                  b)

                  Plastdele må ikke indeholde flammehæmmende stoffer eller blandinger, som på ansøgningstidspunktet har fået eller kan få tildelt en eller flere af følgende risikosætninger (eller kombinationer heraf):

                              —

                              R40 (muligvis kræftfremkaldende)

                              —

                              R45 (kan fremkalde kræft)

                              —

                              R46 (kan forårsage arvelige genetiske skader)

                              —

                              R50 (meget giftig for organismer, der lever i vand)

                              —

                              R51 (giftig for organismer, der lever i vand)

                              —

                              R52 (skadelig for organismer, der lever i vand)

                              —

                              R53 (kan forårsage uønskede langtidsvirkninger i vandmiljøet)

                              —

                              R60 (kan skade forplantningsevnen)

                              —

                              R61 (kan skade barnet under graviditeten)

                              —

                              R62 (mulighed for skade på forplantningsevnen)

                              —

                              R63 (mulighed for skade på barnet under graviditeten)

                        som fastlagt i direktiv 2006/121/EØF. Dette krav gælder ikke for reaktive flammehæmmere, dvs. dem der ved brug ændrer egenskaber (dvs. indgår rent faktisk ikke i slutproduktet i en koncentration > 0,1 %) således, at den pågældende R-sætning ikke længere finder anvendelse.

         Vurdering og verifikation: Der forelægges det ansvarlige organ et certifikat, der er underskrevet af tv-apparatproducenten, som erklærer overensstemmelse med kravene. Desuden forelægges der det ansvarlige organ en overensstemmelseserklæring underskrevet af plast- og flammehæmmerleverandørerne og kopier af relevante sikkerhedsdatablade om materialer og stoffer. Alle flammehæmmere skal klart være angivet.
      6.   Brugsanvisning
      Med tv-apparatet skal der følge relevante brugeroplysninger, der giver anvisninger om, hvorledes det anvendes miljørigtigt. Oplysningerne placeres på et enkelt sted, der er let at finde, i brugsanvisningen og på producentens websted. I disse oplysninger skal især følgende indgå:

                  a)

                  Tv-apparatets energiforbrug ved »tændt«, »slukket«, »passiv standby« samt oplysninger om mulige energibesparelser i de forskellige positioner.

                  b)

                  Tv-apparatets gennemsnitlige årlige energiforbrug udtrykt i kWh beregnet på basis af forbruget ved »tændt« i fire timer om dagen i 365 dage om året.

                  c)

                  Oplysningen om, at energirigtig anvendelse begrænser energiforbruget og fører til besparelser på elregningerne.

                  d)

                  Følgende oplysninger om, hvordan energiforbruget kan reduceres, når tv-apparatet ikke bruges:

                              —

                              Slukkes tv-apparatet ved hovedkontakten, eller stikket tages ud, begrænses energiforbruget til nul for alle tv-apparater, og det anbefales at slukke, når tv-apparatet ikke bruges i længere tid, f.eks. i ferieperioder.

                              —

                              Slukkes apparatet på den hårde afbryderknap, reduceres energiforbruget til næsten nul (apparater udstyret med en hård afbryderknap).

                              —

                              Sættes tv-apparatet på »standby«, reduceres energiforbruget, men det forbruger stadig energi.

                              —

                              Reduceres billedets lysstyrke, reduceres energiforbruget.

                  e)

                  Den hårde afbryderknaps position (for apparater udstyret hermed).

                  f)

                  Oplysninger om reparation, dvs. hvem der er kvalificeret til at reparere tv-apparater, så vidt muligt inkl. kontaktoplysninger.

                  g)

                  Oplysninger om hensigtsmæssig bortskaffelse af tv-apparater på genbrugspladser eller tilbagetagningsordninger, der skal være i overensstemmelse med Europa-Parlamentets og Rådets direktiv 2002/96/EF (4).

                  h)

                  Oplysning om, at produktet er tildelt Blomsten (EF's miljømærke) med en kort forklaring om, hvad det indebærer, og om, at yderligere oplysninger om miljømærket kan findes på webadressen http://www.ecolabel.eu

         Vurdering og verifikation: Ansøgeren skal erklære, at produktet opfylder disse krav, og levere et eksemplar af brugsanvisningen til det ansvarlige organ, som vurderer ansøgningen.
      7.   Oplysninger på miljømærket
      I miljømærkets rubrik 2 skal der stå følgende:

                  —

                  Høj energieffektivitet

                  —

                  Reducerede CO2-udledninger

                  —

                  Reparations- og genanvendelsesvenligt design.

         Vurdering og verifikation: Ansøgeren skal over for det ansvarlige organ erklære, at produktet opfylder dette krav, og forelægge et eksemplar af miljømærket, som det påføres emballagen og/eller produktet og/eller den ledsagende dokumentation.

         (1)  Skærmområde: Skærmområdet udtrykt i dm2. Det er lig med (skærmstørrelse × skærmstørrelse × 0,480) for en standardskærm (4:3-format) og (skærmstørrelse × skærmstørrelse × 0,427) for en bredskærm (16:9-format).

         (2)  EUT L 396 af 30.12.2006, s. 853. Berigtiger i EUT L 136 af 29.5.2007, s. 281.

         (3)  EUT L 37 af 13.2.2003, s. 19.

         (4)  EUT L 37 af 13.2.2003, s. 24.


title: Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali)

text:
               18.1.2013

               DA

               Den Europæiske Unions Tidende

               L 14/19

         RÅDETS AFGØRELSE 2013/34/FUSP
   af 17. januar 2013
   om Den Europæiske Unions militærmission for at bidrage til uddannelsen af Malis væbnede styrker (EUTM Mali)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 23. juli 2012 anerkendte Rådet, at de dramatiske ændringer i Mali kræver en evaluering af, hvilke aktioner Unionen bør gennemføre for at støtte genetableringen af en demokratisk regering og retsstatsprincippet på hele det maliske område. Det anmodede Unionens højtstående repræsentant for udenrigsanliggender og sikkerhedspolitik (HR) og Kommissionen om at fremsætte konkrete forslag til EU-foranstaltninger på en række områder for at reagere på de skiftende forhold.

               (2)

               Ved skrivelse af 18. september 2012 anmodede Republikken Malis præsident om EU-støtte med henblik på at genoprette Malis territoriale integritet.

               (3)

               I sin resolution 2071 (2012) vedrørende situationen i Mali, der blev vedtaget den 12. oktober 2012, opfordrede FN's Sikkerhedsråd de internationale parter, herunder Unionen, til at sørge for hjælp, ekspertbistand, uddannelses- og kapacitetsopbygningsstøtte til Malis hær og sikkerhedsstyrker, samtidig med at det gav udtryk for alvorlig bekymring over de konsekvenser, som ustabilitet i det nordlige Mali har både i og uden for regionen, og understregede nødvendigheden af at reagere hurtigt for at bevare stabiliteten i hele Sahelregionen.

               (4)

               I sine konklusioner af 15. oktober 2012 anmodede Rådet om, at planlægningen af en eventuel militærmission under den fælles sikkerheds- og forsvarspolitik (FSFP) fortsættes og uddybes hurtigst muligt ved navnlig at udarbejde et krisestyringskoncept for reorganisering og optræning af Malis væbnede styrker, under hensyn til de betingelser, der skal være opfyldt for, at en eventuel mission kan blive vellykket, herunder Malis myndigheders fulde og hele støtte og fastlæggelse af en exitstrategi.

               (5)

               I sine konklusioner af 19. november 2012 hilste Rådet HR's forelæggelse af et krisestyringskoncept velkommen og opfordrede de relevante grupper til at behandle det som en hastesag, så det kunne godkendes af Rådet i december 2012.

               (6)

               Den 10. december 2012 godkendte Rådet et krisestyringskoncept om en eventuel militær FSFP-uddannelsesmission i Mali. Rådet understregede, at en mission i Mali ville være et væsentligt element i Unionens samlede tilgang som uddybet i strategien for sikkerhed og udvikling i Sahel.

               (7)

               Ved skrivelse af 24. december 2012 stilede Republikken Malis præsident en indbydelse til HR, hvori han hilste indsættelsen af en EU-militæruddannelsesmission i Mali velkommen.

               (8)

               Den Udenrigs- og Sikkerhedspolitiske Komité (PSC) bør under ansvar af Rådet og af HR varetage den politiske kontrol med EU-militærmissionen, stå for den strategiske ledelse og træffe de nødvendige afgørelser i overensstemmelse med artikel 38, stk. 3, i traktaten om Den Europæiske Union (TEU).

               (9)

               Det er nødvendigt at forhandle og indgå internationale aftaler om status for EU-enhederne og deres personel og om tredjestaters deltagelse i EU-missioner.

               (10)

               Aktionsudgifterne i forbindelse med denne afgørelse, der har indvirkning på militær- eller forsvarsområdet, bør afholdes af medlemsstaterne i henhold til artikel 41, stk. 2, i TEU og i overensstemmelse med Rådets afgørelse 2011/871/FUSP af 19. december 2011 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (1).

               (11)

               I medfør af artikel 5 i protokollen om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager derfor ikke i finansieringen af denne mission —

         VEDTAGET DENNE AFGØRELSE:
   Artikel 1
   Mission
   1.   Unionen gennemfører en militær uddannelsesmission (EUTM Mali) for at yde militær og uddannelsesrådgivning i det sydlige Mali til Malis væbnede styrker henhørende under de legitime civile myndigheders kontrol for at bidrage til genopbygningen af deres militære kapacitet, således at de kan gennemføre militære operationer, der tager sigte på at genoprette Malis territoriale integritet og reducere truslen, der kommer fra terrorgrupper. EUTM Mali skal ikke indblandes i kampoperationer.
   2.   Formålet med EUTM Mali er at imødekomme Malis væbnede styrkers operationelle behov gennem:

               a)

               uddannelsesstøtte til Malis væbnede styrker

               b)

               uddannelse og rådgivning inden for kommando og kontrol, logistikkæde og menneskelige ressourcer, såvel som uddannelse inden for humanitær folkeret, beskyttelse af civile og menneskerettigheder.

         3.   EUTM Mali bør sigte mod at styrke betingelser for de legitime civile myndigheders politiske kontrol med Malis væbnede styrker.
   4.   EUTM Malis aktiviteter gennemføres i tæt samordning med andre aktører, der deltager i støtten til Malis væbnede styrker, navnlig De Forenede Nationer (FN) og Det Økonomiske Fællesskab af Vestafrikanske Stater (Ecowas).
   Artikel 2
   Udnævnelse af den øverstbefalende for EU-missionen
   1.   Brigadegeneral François LECOINTRE udnævnes hermed til øverstbefalende for EU-missionen.
   2.   Den øverstbefalende for EU-missionen varetager samme opgaver som en øverstbefalende for en EU-operation og en øverstbefalende for en EU-styrke.
   Artikel 3
   Udpegelse af missionens hovedkvarter
   1.   Missionens hovedkvarter for EUTM Mali placeres i Mali. Det fungerer både som operativt hovedkvarter og styrkehovedkvarter.
   2.   Missionens hovedkvarter omfatter desuden en støtteenhed i Bruxelles.
   Artikel 4
   Planlægning og iværksættelse af EUTM Mali
   Afgørelsen om iværksættelse af EUTM Mali vedtages af Rådet efter godkendelse af missionsplanen og reglerne for magtanvendelse.
   Artikel 5
   Politisk kontrol og strategisk ledelse
   1.   Under ansvar af Rådet og HR udøver PSC den politiske kontrol med og den strategiske ledelse af EUTM Mali. Rådet bemyndiger herved PSC til at træffe de relevante afgørelser i overensstemmelse med artikel 38 i TEU. Denne bemyndigelse omfatter de nødvendige beføjelser til at ændre planlægningsdokumenterne, herunder missionsplanen og kommandovejen. Den omfatter også de nødvendige beføjelser til at træffe beslutninger om udnævnelse af de efterfølgende øverstbefalende for EU-missionen. Beslutningskompetencen med hensyn til EUTM Malis mål og afslutning forbliver i Rådet.
   2.   PSC aflægger med regelmæssige mellemrum rapport til Rådet.
   3.   PSC modtager med regelmæssige mellemrum rapporter fra formanden for EU's Militærkomité (EUMC) vedrørende gennemførelsen af EUTM Mali. PSC kan, i det omfang det er relevant, indkalde den øverstbefalende for EU-missionen til sine møder.
   Artikel 6
   Militær ledelse
   1.   EUMC forestår overvågningen af, at EUTM Mali, der gennemføres under ansvar af den øverstbefalende for EU-missionen, udføres korrekt.
   2.   EUMC modtager med regelmæssige mellemrum rapporter fra den øverstbefalende for EU-missionen. Den kan, i det omfang det er relevant, indkalde den øverstbefalende for EU-missionen til sine møder.
   3.   Formanden for EUMC fungerer som det primære kontaktled til den øverstbefalende for EU-missionen.
   Artikel 7
   Konsekvens i Unionens reaktion og koordinering
   1.   HR sikrer, at denne afgørelse gennemføres og er i overensstemmelse med Unionens optræden udadtil som helhed, herunder Unionens udviklingsprogrammer.
   2.   Med forbehold af kommandovejen modtager den øverstbefalende for EU-missionen lokal politisk rådgivning fra chefen for EU-delegationen i Bamako i nøje koordinering med EU-koordinatoren for Sahel.
   3.   EUTM Mali koordinerer med Unionen FSFP-mission i Niger (EUCAP SAHEL Niger) med henblik på at undersøge mulige synergier.
   4.   EUTM Mali koordinerer sine aktiviteter med medlemsstaternes bilaterale aktiviteter i Mali samt med andre internationale aktører i regionen, navnlig FN, Den Afrikanske Union (AU), Ecowas og bilaterale aktører, herunder USA og Canada, og med regionale nøgleaktører.
   Artikel 8
   Tredjestaters deltagelse
   1.   Uden at dette anfægter Unionens selvstændige beslutningstagning og dens fælles institutionelle ramme, og i overensstemmelse med de relevante retningslinjer fra Det Europæiske Råd, kan tredjestater opfordres til at deltage i EUTM Mali.
   2.   Rådet bemyndiger herved PSC til at opfordre tredjestater til at foreslå bidrag og efter henstilling fra den øverstbefalende for EU-missionen og EUMC at træffe de relevante afgørelser om accept af de foreslåede bidrag.
   3.   Detaljerede ordninger vedrørende tredjestaters deltagelse fastlægges i aftaler, der indgås i henhold til artikel 37 i TEU og efter proceduren i artikel 218 i TEUF. Hvis Unionen og en tredjestat har indgået en rammeaftale om denne tredjestats deltagelse i Unionens krisestyringsmissioner, finder bestemmelserne i en sådan aftale anvendelse i forbindelse med EUTM Mali.
   4.   Tredjestater, der yder væsentlige militære bidrag til EUTM Mali, har samme rettigheder og forpligtelser i den daglige ledelse af EUTM Mali som de medlemsstater, der deltager i EUTM Mali.
   5.   Rådet bemyndiger herved PSC til at træffe de relevante afgørelser om nedsættelse af en bidragyderkomité, hvis tredjestater yder væsentlige militære bidrag.
   Artikel 9
   Det EU-ledede personels status
   Status for EU-ledede enheder og deres personel, herunder privilegier, immuniteter og yderligere garantier, der er nødvendige for gennemførelsen og den uhindrede afvikling af missionen, skal fastlægges i en aftale, der indgås i overensstemmelse med artikel 37 i TEU og efter proceduren i artikel 218 i TEUF.
   Artikel 10
   Finansielle ordninger
   1.   De fælles udgifter til EUTM Mali administreres i overensstemmelse med afgørelse 2011/871/FUSP.
   2.   Det finansielle referencegrundlag for de fælles udgifter til EUTM Mali beløber sig til 12,3 mio. mio. EUR. Den procentdel af referencebeløbet, der er omhandlet i artikel 25, stk. 1, i afgørelse 2011/871/FUSP, er 50 %, og den procentdel til forpligtelser, der er omhandlet i artikel 32, stk. 3, i afgørelse 2011/871/FUSP, er 70 %.
   Artikel 11
   Videregivelse af informationer
   1.   HR har om nødvendigt og i overensstemmelse med EUTM Malis behov bemyndigelse til i henhold til Rådets afgørelse 2011/292/EU af 31. marts 2011 om reglerne for sikkerhedsbeskyttelse af EU's klassificerede informationer at videregive EU's klassificerede informationer, som er udarbejdet med henblik på EUTM Mali, til tredjestater, der er tilknyttet denne afgørelse (2):

               a)

               til og med den klassifikationsgrad, der findes i de relevante informationssikkerhedsaftaler indgået mellem Unionen og den pågældende tredjestat, eller

               b)

               til og med klassifikationsgraden »CONFIDENTIEL UE/EU CONFIDENTIAL« i andre tilfælde.

         2.   HR har også bemyndigelse til i overensstemmelse med EUTM Malis operative behov og i overensstemmelse med afgørelse 2011/292/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUTM Mali, til FN og Ecowas. Med henblik herpå skal der etableres ordninger mellem HR og FN's og Ecowas’ kompetente myndigheder.
   3.   HR har, hvis der er et specifikt og umiddelbart operativt behov derfor, også bemyndigelse til i henhold til afgørelse 2011/292/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUTM Mali, til værtsstaten. Med henblik herpå skal der etableres ordninger mellem HR og værtsstatens kompetente myndigheder.
   4.   HR har bemyndigelse til at videregive EU's ikkeklassificerede dokumenter, der vedrører Rådets forhandlinger om EUTM Mali, og som er omfattet af tavshedspligt i henhold til artikel 6, stk. 1, i Rådets forretningsorden (3), til tredjelande, der er tilknyttet denne afgørelse.
   5.   HR kan uddelegere de i stk. 1-4 omhandlede beføjelser samt muligheden for at indgå de i stk. 2 og 3 omhandlede ordninger til ansatte i EU-Udenrigstjenesten og/eller den øverstbefalende for EU-missionen.
   Artikel 12
   Ikrafttræden og afslutning
   1.   Denne afgørelse træder i kraft på dagen for vedtagelsen.
   2.   EUTM Malis mandat ophører 15 måneder efter vedtagelsen af Rådets afgørelse om iværksættelse af EUTM Mali.
   3.   Denne afgørelse ophæves fra den dato, hvor missionens hovedkvarter i overensstemmelse med de planer, der er godkendt for så vidt angår EUTM Malis afslutning, afvikles, jf. dog de procedurer, der er fastlagt i afgørelse 2011/871/FUSP vedrørende EUTM Malis revision og regnskabsaflæggelse.

      Udfærdiget i Bruxelles, den 17. januar 2013.

            På Rådets vegne

         C. ASHTON

            Formand

      (1)  EUT L 343 af 23.12.2011, s. 35.

      (2)  EUT L 141 af 27.5.2011, s. 17.

      (3)  Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).


title: Partnerskab om formidling om EU Europa-Parlamentets afgørelse af 9. oktober 2008 om godkendelse af den fælles erklæring om partnerskab om formidling om EU (2007/2222(ACI))#BILAG PARTNERSKAB OM FORMIDLING OM EU

text:
               15.1.2010

               DA

               Den Europæiske Unions Tidende

               CE 9/65

         Torsdag, den 9. oktober 2008Partnerskab om formidling om EU
   P6_TA(2008)0463
   Europa-Parlamentets afgørelse af 9. oktober 2008 om godkendelse af den fælles erklæring om partnerskab om formidling om EU (2007/2222(ACI))
   2010/C 9 E/11

      Europa-Parlamentet,
   der henviser til EF-traktatens artikel 255,
   der henviser til sin beslutning af 13. marts 2002 om Kommissionens meddelelse om nye rammer for samarbejde om aktiviteter vedrørende informations- og kommunikationspolitikken i Den Europæiske Union (1),
   der henviser til sin beslutning af 10. april 2003 om en informations- og kommunikationsstrategi for Den Europæiske Union (2),
   der henviser til sin beslutning af 12. maj 2005 om gennemførelsen af en informations- og kommunikationsstrategi for Den Europæiske Union (3),
   der henviser til sin beslutning af 16. november 2006 om hvidbogen om en europæisk kommunikationspolitik (4),
   der henviser til Formandskonferencens afgørelse af 25. september 2008,
   der henviser til den foreslåede fælles erklæring om partnerskab om formidling om EU,
   der henviser til forretningsordenens artikel 120, stk. 1, og artikel 43, stk. 1,
   der henviser til betænkning fra Udvalget om Konstitutionelle Anliggender (A6-0372/2008),

               A.

               der henviser til, at kommunikation er et vigtigt element i både et repræsentativt og et participatorisk demokrati,

               B.

               der henviser til, at en af de stærke sider ved EU's demokratiske elementer består i kommunikationsstrukturerne på europæisk plan, som forbinder institutionerne med borgerne,

               C.

               der henviser til, at erfaringerne fra tidligere valg til Europa-Parlamentet og tidligere folkeafstemninger om EU-spørgsmål viser, at der er en højere valgdeltagelse blandt borgere, som er opmærksomme på og interesserede i EU, end blandt borgere, som ikke er lige så velinformerede; der henviser til, at denne iagttagelse atter er blevet bekræftet i de analyser, der er foretaget efter den irske folkeafstemning,

               D.

               der henviser til, at formidling om Den Europæiske Union kræver et politisk engagement hos EU-institutionerne og medlemsstaterne på alle niveauer,

               1.

               godkender den fælles erklæring om partnerskab om formidling om EU, der er vedføjet som bilag til denne afgørelse, og vedtager at vedføje den som bilag til forretningsordenen; anmoder om, at erklæringen offentliggøres i Den Europæiske Unions Tidende;

               2.

               pålægger sin formand at sende denne afgørelse og det vedføjede bilag til Rådet og Kommissionen til orientering.

      (1)  EUT C 47 E af 27.2.2003, s. 400.

      (2)  EUT C 64 E af 12.3.2004, s. 591.

      (3)  EUT C 92 E af 20.4.2006, s. 403.

      (4)  EUT C 314 E af 21.12.2006, s. 369.

      Torsdag, den 9. oktober 2008BILAG
      PARTNERSKAB OM FORMIDLING OM EU

         Mål og principper

                  1.

                  Europa-Parlamentet, Rådet og Europa-Kommissionen lægger den allerstørste vægt på at forbedre formidlingenom EU-spørgsmål, således at EU-borgerne kan udøve deres ret til at deltage i EU’s demokratiskeliv, hvor beslutningerne tages så åbent som muligt og så tæt på borgerne som muligt, under overholdelse afprincipperne om pluralisme, deltagelse, åbenhed og gennemsigtighed.

                  2.

                  De tre institutioner ønsker at tilskynde til sammenfaldende opfattelser af formidlingsprioriteterne for Den Europæiske Union som helhed, at fremme merværdien ved en EU-tilgang til formidling om EU-spørgsmål,at lette udveksling af oplysninger og bedste praksis og udvikle synergier mellem institutionerne, når degennemfører formidling om disse prioriteter, samt at lette samarbejdet mellem institutionerne og medlemsstaternei relevant omfang.

                  3.

                  De tre institutioner erkender, at formidling om Den Europæiske Union kræver et politisk engagementfra EU-institutionernes og -medlemsstaternes side, og at medlemsstaterne har et ansvar for formidling omEU til deres egne borgere.

                  4.

                  De tre institutioner mener, at oplysning og formidling om EU-spørgsmål bør give alle adgang tilkorrekte og alsidige oplysninger om Den Europæiske Union og sætte borgerne i stand til at udøve deresret til at give udtryk for deres synspunkter og deltage aktivt i den offentlige debat om EU-spørgsmål.

                  5.

                  De tre institutioner fremmer respekten for flersprogethed og kulturel mangfoldighed i forbindelse medgennemførelsen af oplysnings- og formidlingsaktiviteter.

                  6.

                  De tre institutioner har politisk forpligtet sig til at nå ovennævnte mål. De tilskynder de andre EU-institutionerog -organer til at støtte deres indsats og til, hvis de ønsker det, at bidrage hertil.

         En partnerskabstilgang

                  7.

                  De tre institutioner erkender betydningen af at tackle formidlingsudfordringen om EU-spørgsmål i etpartnerskab mellem medlemsstaterne og EU-institutionerne for at sikre effektiv formidling og objektiveoplysninger til det bredest mulige publikum på passende niveau.
                  De ønsker at udvikle synergier med nationale, regionale og lokale myndigheder og med repræsentanter forcivilsamfundet.
                  Med henblik herpå ønsker de at fremme en pragmatisk partnerskabstilgang.

                  8.

                  De minder i den forbindelse om den centrale rolle, som Den Interinstitutionelle Informationsgruppe(IIG) spiller, idet den fungerer som en ramme på højt niveau for institutionernes indsats for at stimulere enpolitisk debat om EU-relateret oplysning og formidling med henblik på at fremme synergi og komplementaritet.IIG, hvis formandskab varetages af repræsentanter for Europa-Parlamentet, Rådet og Europa-Kommissioneni fællesskab, og hvori Regionsudvalget og Det Europæiske Økonomiske og Sociale Udvalg deltagersom observatører, mødes i princippet to gange om året.

         En samarbejdsramme

      De tre institutioner har til hensigt at samarbejde på følgende grundlag:

                  9.

                  De tre institutioner vil inden for rammerne af IIG hvert år identificere et begrænset antal fælles formidlingsprioriteterunder hensyntagen til de enkelte EU-institutioners og -medlemsstaters ansvar for deresegen formidlingsstrategi og egne formidlingsprioriteter.

                  10.

                  Disse prioriteter baseres på formidlingsprioriteter, som EU-institutionerne og -organerne identificererefter deres interne procedurer, eventuelt suppleret med medlemsstaternes strategiske synspunkter og indsatspå dette område og under hensyntagen til borgernes forventninger.

                  11.

                  De tre institutioner og medlemsstaterne vil bestræbe sig på at fremme en passende støtte til formidlingom de identificerede prioriteter.

                  12.

                  De tjenester, der har ansvaret for formidling i medlemsstaterne og EU-institutionerne, børholde forbindelse med hinanden for at sikre en vellykket gennemførelse af de fælles formidlingsprioriteterog andre aktiviteter vedrørende EU-formidling, om nødvendigt på grundlag af passende administrativeordninger.

                  13.

                  Institutionerne og medlemsstaterne opfordres til at udveksle oplysninger om anden EU-relateret formidlingsvirksomhed,navnlig om den formidling, som institutionerne og organerne påtænker på bestemteområder, når den resulterer i oplysningskampagner i medlemsstaterne.

                  14.

                  Kommissionen opfordres til i begyndelsen af hvert år at aflægge rapport til de andre EU-institutionerom de vigtigste resultater af gennemførelsen af de fælles formidlingsprioriteter for det foregående år.

                  15.

                  Denne politiske erklæring er undertegnet den [dato].